Anzjan ta' 98 sena huwa t-22 persuna li miet waqt li kien pożittiv għall-Covid-19 Il-Ministeru għas-Saħħa għadu kemm ikkonferma li anzjan ta' 98 sena miet waqt li kien pożittiv bil-Covid-19. L-anzjan kien ikkonfermat pożittiv għall-Covid-19 fis-6 ta' Settembru meta ddaħħal l-Isptar Mater Dei, minn residenza tal-anzjani. Huwa baqa' jingħata kura fl-Isptar Mater Dei, fejn miet aktar kmieni llum. L-anzjan kellu kundizzjonijiet ta' saħħa ulterjuri. Il-Ministeru għas-Saħħa, filwaqt li ta l-kondoljanzi lill-qraba tal-anzjan, appella biex il-poplu jibqa' jsegwi l-appelli tad-Dipartiment tas-Saħħa, fosthom il-ħasil tal-idejn ta' spiss, id-distanza soċjali u l-użu tal-maskra.